**ODGOVORI NA**

**POBUDE IN VPRAŠANJA**

**PODANA NA 2. REDNI SEJI OBČINSKEGA SVETA**

**OBČINE PREVALJE DNE 20.12.2018**

**Občinski svetnik Bernard Pačnik je podal naslednjo:**

ZAHVALO: 1.) Zahvali se vsem volivcem in volivkam, ki so Listi za ljudi namenili glas na letošnjih lokalnih volitvah.

POBUDO: 2.) Pove, da bi bilo potrebno urediti klop ter nadstrešek oziroma pokriti avtobusno postajališče pri Lesni še pred letošnjo zimo.

**ODGOVOR:**

**Župan pojasni, da je pokritje avtobusnega postajališča že v načrtu in se bo izvedlo takoj, ko bodo razmere to dopuščale.**

**Sredstva so zagotovljena v proračunu 2019.**

POBUDO: 3.) Pove, da bi bilo smiselno ob zaključku mandata izdelati neko poročilo, koliko neprofitnih stanovanj je bilo v tem mandatu oddanih, kdaj bo razpis zaključen in kdaj se lahko pričakuje nov razpis za oddajo neprofitnih stanovanj v najem.

**ODGOVOR:**

**Občina Prevalje je dne 24. aprila 2015 objavila Javni razpis za dodelitev neprofitnih stanovanj v najem. Rok za oddajo vlog je bil 25. maj 2015. Na razpis je prišlo 28 vlog, 26 prosilcev je izpolnjevalo pogoje in bilo uvrščenih na Listo za dodelitev neprofitnih stanovanj v najem. Dne 18.6.2015 je Občinski svet Občine Prevalje s sklepom št. 3523-0006/2015-14 potrdil Listo prosilcev o dodelitvi neprofitnih stanovanj v najem. Dne 6. avgusta 2015 je lista postala dokončna.**

**Do današnjega dne je bilo 8 prosilcem dodeljeno neprofitno stanovanje (v lasti občine ali preko razpolagalne pravice), 5 prosilcev si je samih uredilo stanovanjski problem in so podali pisne izjave, da umikajo vloge za dodelitev neprofitnega stanovanja. Izjemno sta se dodelila 2 stanovanja, in sicer za določen čas (pojasnilo župana pod točko razno na seji OS). Trenutno prosta sta 2 stanovanja, 2 prosilca iz liste sta že obveščena in čakata, da se v stanovanjih opravijo obnovitvena in vzdrževalna dela (predvidoma dodelitev stanovanj 1.2.2019).**

**Za dodelitev čaka še 11 prosilcev (4-članska družina: 2, 3-članska: 2, 2-članska:2 in 1-članska:5 – vendar se število članov tekom razpisa spreminja).**

**Občinski svetnik Rafael Škufca je podal naslednjo:**

POBUDO: 1.) Pove, da je bilo veliko pobud občanov po postavitvi ograjenega parka oziroma sprehajališča za pse po vzoru sosednje Občine Ravne na Koroškem. Predlaga, da bi odobri in občinska uprava v bližnji prihodnosti preučili možnosti postavitve takšnega sprehajališča s klopcami in koši, najbolje nekje na zemljišču, ki je v občinski lasti.

**ODGOVOR:**

**Občinska uprava bo preučila možne lokacije ter o njih seznanila matični odbor.**

**Občinski svetnik Štefan Peršak je podal naslednjo:**

ZAHVALO: 1.) Zahvali se županu ter občinskim službam za pomoč pri prižigu prazničnih lučk v na Šentanelu.

POBUDO: 2.) Poda pobudo za dodatno osvetlitev prehodov za pešce skozi Prevalje, saj je promet vedno gostejši, prehodi za pešce pa so še vedno pomanjkljivo označeni in slabo osvetljeni.

**ODGOVOR:**

**Ministrstvo za infrastrukturo pripravlja projekt za rekonstrukcijo glavne ceste od krožišča Spar do bencinske črpalke, v okviru katerega bo občina dala pobudo za boljšo osvetlitev prehodov.**

POBUDO: 3.) Poda pobudo za organiziranje javnega prevoza starejših in invalidov iz oddaljenih krajev do centra Prevalj, saj sedaj te osebe nekega javnega prevoza nimajo zagotovljenega ali pa je le – ta občasen in težko hodijo po nujno potrebnih osebnih opravkih.

**ODGOVOR:**

**Občina bo preverila možnosti za realizacijo te pobude.**

**Občinska svetnica Aleksandra Saša Horvat je podala naslednje:**

VPRAŠANJE: 1.) Zanima jo kakšna je situacija glede izgradnje tretje razvojne osi, predvsem ali je z odmikanjem rokov ter izmikanjem DARS-a s pričetkom gradnje, v tem sklopu ogrožena tudi rekonstrukcija ceste Poljana – Holmec, ki je po vsaki zimi v slabšem stanju.

**ODGOVOR:**

**Župan pojasni, da del ceste od Poljane do Holmca ni pod vprašajem in doda, da se bo rekonstrukcija izvedla povsem ločeno, razpis za izvajalca je bil že objavljen, trenutno pa potekajo pogajanja med DRSC-ijem in izvajalcem, ki se je kot edini prijavil na razpis. Predvideno je, da bo preplastitev omenjenega odseka in izgradnja novega križišča na Lokovici stekla spomladi 2019, takoj, ko bodo to omogočale vremenske razmere. Hkrati pa se pripravlja tudi projekt rekonstrukcije ceste na odseku od Spara do Petrola in od Petrola do Poljane v dveh fazah. Ko bo projekt pripravljen, ga bo občina prejela v pregled in bo lahko podala morebitne pripombe in predloge za spremembe projekta.**

**Občinski svetnik Ivan Backović je podal naslednjo:**

PODPORO: 1.) Izreče podporo županu pri prizadevanjih za izgradnjo tretje razvojne osi in doda, da bo kot predstavnik stranke SMC, ki je bila celoten pretekli mandat zelo vpeta v ta projekt pomagal po svojih najboljših močeh.

**Občinski svetnik Andrej Stermec je podal naslednje:**

VPRAŠANJE: 1.) Zanima ga zakaj v proračunu ni več navedene investicije rekonstrukcije ceste proti Alekarju.

**ODGOVOR:**

**Veronika Šart pojasni, da se omenjeni projekt v proračunu ne vodi ločeno kot projekt, ampak se bo izvedel v sklopu projekta sanacije plazov, zato nima svoje proračunske postavke. Župan doda, da projekt ostaja ampak je zaveden pod drugačnim naslovom, prav tako pa je že bil izbran tudi izvajalec, ki bo začel z rekonstrukcijo takoj, ko bodo vremenske razmere to dopuščale.**

**Gre za projekt sanacije plazu na cesti Zagrad, uvedba v delo je bila v mesecu decembru 2018. Zaključek del se predvideva do konca prve polovice leta 2019.**

VPRAŠANJE: 2.) Zanima ga zakaj v družbenem domu letos ni razstave jaslic, ki se oglašuje na plakatu v okviru veselega decembra.

**ODGOVOR:**

**Župan pojasni, da so jaslice letos razstavljene v farni cerkvi, na željo KD Mohorjan, in sicer do 31.21.2018, kjer si jih lahko občani tudi ogledajo.**

**Občinski svetnik Boštjan Gorenšek doda, da, da se je kraj lokacije razstave jaslic spremenil zaradi kraje figuric v preteklih letih.**

**Občinski svetnik Aleksander Ristič je podal naslednje:**

VPRAŠANJE: 1.) Zanima ga zakaj ni bila realizirana njegova pobuda na prejšnji seji, glede namestitve prometnega ogledala, odpornega na mraz in zmrzal pri viaduktu Pod gonjami. Znova poudari, da je odsek nevaren in je v zimskem času, ko se na ogledalo naredi zmrzal praktično neuporabno.

**ODGOVOR:**

**Tajnik občine Danilo Vute pojasni, da je svet za preventivo in vzgojo v cestnem prometu seznanjen s problematiko in bo podal svoje mnenje glede namestitve prometnega ogledala.**

**Občinski svetnik Bogdan Pupavac je podal naslednjo:**

POBUDO: 1.) Izpostavi problematiko pri odvozu smeti, saj je večina smetarskih zabojnikov postavljenih na pločnikih ali travnikih. Zato predlaga, da se na takšnih mestih uredijo klančine, ki bi bistveno olajšale delo delavcev pri nalaganju teh zabojnikov na tovornjak. Prav tako bi bilo smiselno urediti tlakovano površino oziroma asfaltno površino na lokacijah kjer so zabojniki sedaj postavljeni na travnih površinah.

**ODGOVOR:**

**Predlog za ureditev lokacij postavitve zabojnikov bomo predali JKP Log.**

**Občinska svetnica mag. Martina Ribič je podala naslednje:**

VPRAŠANJE: 1.) V zvezi z dokončanjem del rekonstrukcije ceste od krožišča proti Sparu jo zanima, kdaj se lahko pričakuje odstranitev prometnega znaka pri prvi ulici, ki prepoveduje zavijanje v levo. Prav tako jo v povezavi s prej omenjenim projektom zanima, kdaj se bo uredila trajna ograja oziroma zaščita pri novih stopnicah in dostopu za invalide, saj trenutna začasna lesena ograja ne zadostuje varnostnim pogojem.

**ODGOVOR:**

**Župan pove, da še ni bil izveden tehnični pregled, ki bo izpeljan v januarju 2019 oziroma takoj v novem letu 2019. Občina je vse omenjene pripombe že zapisala in jih posredovala nadzorniku, ki se je s pripombami strinjal. Prav tako pa bodo te pripombe ponovno zapisane ob tehničnem pregledu. Izvajalec bo spomladi 2019 vse to uredil na račun vzdrževalnih stroškov.**

**Glede izvedbe oziroma namestitve ograje je le-ta že naročena.**

**Občinski svetnik Boštjan Gorenšek je podal naslednje:**

VPRAŠANJE: 1.) V imenu KS Leše sprašuje, ali je prišlo do kakšnega napredka glede ureditve problematike šolskega prevoza leških otrok.

**ODGOVOR:**

**Občina si še naprej prizadeva najti sprejemljivo rešitev problematike šolskih prevozov otrok iz Leš.**

**Občinska svetnica Tatjana Ladinek je podala naslednjo:**

POBUDO: 1.) Poda pobudo, da se tudi v prostorih družbenega doma obesi obvestilo o prestavitvi razstavljenih jaslic v farno cerkev.

POBUDO 2.) Pridružuje se pobudi za ureditev prevoza za leške otroke in upa, da se bo zadeva čimprej uredila.